විදේශ රැකියා කාර්යාංශයේ ලියාපදිංචිවීමට දුම්රියෙන් කොළඹ යමින් සිටි කෑගල්ල ඉඹුල්ගස්දෙණියේ පදිංචි කාන්තාවකගේ ගෙල බැඳි රන්මාලයක් ප්‍රධාන දුම්රිය මාර්ගයේ හීන්දෙණිය – පට්ටිගොඩ දුම්රිය ස්ථානයේදී එම දුම්රියේම ගමන් කළ මගියෙක් කඩාගෙන ගොස් ඇත.මීරිගම දුම්රිය ස්ථානයෙන් දුම්රියට ගොඩවී ඇති කොල්ලකරු මේ කාන්තාව වාඩිවී සිටි අසුනට මුහුණලා අනිත් අසුනේ වාඩිවී පැමිණි බවද, හීන්දෙණිය, පට්ටිගොඩ දුම්රිය ස්ථානයේ නැවැත්වීමට දුම්රියේ වේගය අඩුකරනවාත් සමග කාන්තාව ඉදිරියට පැන රන්මාලය කඩාගෙන දුම්රියෙන් පැන දිවූ බව පොලිසියට පැමිණිලි කර ඇත.සැකකරු අත්අඩංගුවට ගැනීමට වේයන්ගොඩ පොලිසියේ අපරාධ විමර්ශන අංශයේ ස්ථානාධිපති උප පොලිස් පරීක්ෂක සුනිල් ප්‍රේමරත්න, සැරයන් කුමාරසිරි, නිශාන්ත, බොතේජු යන නිලධාරීහු පරීක්ෂණ පවත්වති..